Székesfehérváron is bemutatkozik Da Vinci titokzatos hangszere | Fejérvár
Helyi hírekSzékesfehérvárviola organistada vinci
Székesfehérváron is bemutatkozik Da Vinci titokzatos hangszere
2016.04.25. 11:27
Három hazai koncerten is bemutatja Leonardo da Vinci titokzatos hangszerét, a viola organistát Slawomir Zubrzycki lengyel zongoraművész, zeneszerző és hangszerkészítő, aki a reneszánsz mester eredeti tervei alapján készítette el a billentyűs és vonós hangszer ötvözetét.
Slawomir Zubrzycki egyedül lép fel mindhárom estén, és a közönség rövid dokumentumfilmet is láthat a hangszer elkészítéséről - mondta ifjabb Major István, hozzátéve, hogy az utolsó előadás a székesfehérvári Harmonia Albensis nyári komolyzenei koncertsorozat egyik állomása lesz.
Slawomir Zubrzycki hosszas kutatás után alkotta meg a viola organistát és 2013 óta koncentrálja művészi tevékenységét e különleges hangszerre. Debütálása óriási művészi és médiasiker volt: a hangszer keletkezésének története és újkori megvalósításának híre bejárta a nemzetközi sajtót.
Székesfehérvárviola organistada vinci